Chrám svätého Charalampésa (Plovdiv)

Chrám svätého Charalampésa () je pravoslávny chrám z druhej polovice 19. storočia nachádzajúci sa v centrálnej časti mesta Plovdiv v Plovdivskej oblasti v južnom Bulharsku.PIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 83 – 87. (po anglicky)KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 272 s. ISBN 9789548852845. S. 32. (po bulharsky)plovdivskamitropolia.bgstandartnews.com

 Lokalita 
Dančovov dom leží v centrálnej časti mesta PlovdivPIŽEV, Aleksandăr; LINKOV, Krasimir. Orthodox Churches in Plovdiv. Plovdiv : Lettera. 2004. 152 s. ISBN 9545165243. S. 141. (po anglicky) v miestnej časti Maraša na ulici „Mitropolit Natanail“ () č. 16.

 Dejiny a súčasnosť 
Chrám zasvätený svätému Charalampésovi stál preukázatelne na dnešnom mieste v plovdivskej miestnej časti Maraša už na začiatku 19. storočia. V roku 1874 bol kompletne prestavaný do svojej súčasnej podoby. Prostriedky na stavbu pochádzali predovšetkým od miestneho cechu obchodníkov s odevmi, pričom táto skutočnosť je splu s dátumom výstavby zaznamenaná aj na pamätnej mramorovej doske, ktorá je umiestnená nad hlavným vchodom na západnej strane chrámu. V roku 1878 prebehla čiastočná dekorácia chrámu freskami, ktorú vykonal maliar ikon Atanas Gjudženov, nebola však dokončená pravdepodobne v dôsledku chýbajúcich finančných prostriedkov. V súčasnosti sa jedná o funkčný chrám Bulharskej pravoslávnej cirkvi s každodennými liturgickými servismi. Je farským chrámom patriacim pod farnosť svätého Juraja sídliacu v rovnomennom chráme.

 Charakteristika 
Chrám bol postavený bracigovskými majstrami. Je postavený ako typická trojloďová pseudobazilika s jednou apsidou. Jednotlivé lode sú od seba oddelené dvomi radami stĺpov, pričom každý rad sa skladá zo štyroch stĺpov spojených vo vrchnej časti polkruhovými arkádami. Chrám nie je veľký, je približne len dvadsať metrov dlhý a dvanásť metrov široký, je však až štrnásť metrov vysoký vďaka kupole, ktorá sa nachádza v centrálnej časti strednej lodi chrámu.

Dlážka chrámu pozostáva z mramorových dosiek. Ikonostas pri oltári je vyrezávaný a pochádza z druhej polovice 18. storočia a jeho súčasťou je cársky portál z konca 17. storočia. Celkovo sú na ikonostase horizontálne uložené tri rady ikon. Hlavná ikona chrámu, ikona svätého Charalampésa je dielom významného obrodeneckého maliara Stanislava Dospevského. Ďalšími významnými ikonami sú ikona zobrazujúca Svätú Trojicu a ikona zobrazujúca Zvestovanie Pána, ktoré sú dielom maliara ikon Stefana Andonova z Pazardžiku a ikony zobrazujúce svätého apoštola Tomáša a Noema, ktoré vznikli v roku 1833 a sú dielom maliara  Nikolu z Adrianopolu. Medzi významné zložky interiéru patria aj bohato vyrezávaný drevený episkopský trón a takisto drevená vyrezávaná kazateľnica. Chrám je čiastočne vyzdobený freskami. Autorom výzdoby je významný maliar Atanas Gjudženov a maľbami je vyzdobená kupola, centrálna chrámová loď a východná stena chrámu s apsidou.

 Patrocínium 
Chrám je zasvätený svätému mučeníkovi Charalampésovi.

Chrámový sviatok: 10. februára na sviatok svätého mučeníka Charalampésa

 Zaujímavosti 
 Svätý Charalampés je patrónom včelárov a tak býva v chráme každoročne na chrámový sviatok posvätený med od miestných plovdivských včelárov.
 V čase výstavby bol jediným plovdivským chrámom s kupolou metropolitný chrám svätej Maríny a chrám svätého Charalampésa sa tak stal len druhým plovdivským chrámom osadeným kupolou.
 Chrám svätého Charalampésa bol jedným z významných centier poslednej fázy boja za samostatnú bulharskú pravoslávnu cirkev. Spočiatku bol schválne postavený v blízkosti chrámu svätého Juraja (kde sa slúžili liturgie v bulharčine), ako chrám, kde sa slúžili liturgie v gréčtine.

 Galéria 

 Referencie 

 Iné projekty 

Kategória:Pravoslávne chrámy v Bulharsku
Kategória:Kostoly z obdobia bulharského národného obrodenia
Kategória:Architektúra z 1874
Kategória:Stavby v Plovdive
Kategória:Kostoly zasvätené svätému Charalampésovi